त्यसको केही दिनपछि चुनावको परिणाम घोषणा भयो, प्रयागराज सिं सुवाल पहिलो नम्बरमा र रामराजाजी दोस्रो क्रममा विजयी हुनु भएछ । तर, रामराजाजीको विजय पञ्चायती शासकहरूलाई पाच्य भएन । उहाँलाई शपथ ग्रहण नै गर्न नदिने परिपञ्च रचियो । तर, रामराजाजी छापामार शैलीमा राष्ट्रिय पञ्चायत बैठक बस्ने ‘ग्यालरी बैठक’मा प्रकट हुनुभएको र त्यसपछि त्यहाँ हङ्गामा भएको कुरा मातृभूमिका सम्पादक र पत्रकारहरूबाट तात्तातै सुन्न पाएँ ।
